kardosdrur/scandi-wiki huggingface dataset:
Bygkorn

Et bygkorn (videnskabeligt navn: Hordeolum) er en infektion i en af øjenlågets kirtler. Ydre bygkorn dannes udvendigt på øjenlåget og kan ses som små røde knopper. Indre bygkorn er infektioner i De meibomske Talgkirtler, der sidder på indersiden af øjenlågene.

Symptomerne omfatter smerte og irritation. Infektionen fyldes senere med pus. Behandling omfatter varme omslag på øjet indtil betændelsen slutter. Salve med antibiotika kan forhindre andre bygkorn i at dannes i fremtiden.

Referencer 
https://www.sundhed.dk/borger/patienthaandbogen/oejne/sygdomme/ydre-oeje-oejenlaag-oejenhinder/bygkorn-hordeolum/

https://www.sundhed.dk/borger/patienthaandbogen/oejne/sygdomme/ydre-oeje-oejenlaag-oejenhinder/sygdomme-i-oejenlaaget/

https://www.sundhed.dk/sundhedsfaglig/laegehaandbogen/oeje/tilstande-og-sygdomme/ydre-oeje/hordeolum/
Øjensygdomme
Harry Kristensen

Svend Harry Ejnar Erhard Kristensen (født 26. april 1915 i Aalborg, død 20. april 1982 i Odense) var en dansk kapgænger, der var medlem af Freja Odense og Nyborg-klubben Trit.
Harry Kristensen deltog i EM 1946 og 1950 og nåede med tiden 5,18,55 en 11. plads i 50km gang 1950. I 1952 repræsenterede han Danmark ved OL i Helsingfors på samme distance, tiden 4,57,35,8 gav da en 20.plads. Han vandt havde 20 DM og satte 30 danske rekorder. Fyens Stiftstidende udnævnte ham til Årets Sportsnavn 1955. Skiftet til kapgang fra løb kom, da han i 1938 fik job hos DSB i Odense. Han blev senere overportør på Odense Sygehus. Han deltog i samtlige danske landskampe i kapgang i tre årtier.

Ved DM på 50 km 1945 vandt Viggo Ingvorsen en komfortabel sejr i tiden 4.52.30, mere end 22 minutter foran Harry Kristensen. De var dog de eneste deltagere, alle andra tilmeldte kapgængere havde valgt att boykotte DM. Harry Kristensen modtog truslen "Der kommer ikke én eneste KIF'er til Frejas stævner i fremtiden, hvis du deltager!" af KIF’eren Svend Aage Hansen kort för starten på Østerbro Stadion i København. Kristensen så stort på truslen og startede som Ingvorsens eneste modstander i DM-konkurrencen og Svend Aage Hansen modtog senere en irettesættelse af Dansk Atletik Forbund for sin trussel imod Harry Christensen.
Baggrunden til den masive DM-boykot var Ingvorsens nazistiske sympatier som Københavns Atletik Forbund 14. juni 1945 havde klaget over til Dansk Atletik Forbund, samme år blev DM på 50 km annulleret efter en kendelse afsagt af Dansk Atletik Forbund.

Danske mesterskaber 
Listen er ikke komplet! 
  1966  30km gang 2,54,46
  1965  30km gang 2,49,20  
  1964  30km gang  2,45,51  
  1963  30km gang  2,46,57  
  1961  30km gang  2,33,37  
  1960  30km gang  2.39,02  
  1959  30km gang  2,39,02  
  1957  30km gang  2,46,37

Personlig rekorder 
 10.000 meter: 48,25,0 21. juni 1962 i Odense
 20km gang: 1.36.42 20. september 1942 i Odense
 35km gang: 3.08.10 27. september 1959 i Valby 
 50km gang: 4,39,59 8 september 1957 i Sdr. Omme

Ekstern henvisninger 
 DAF i tal Harry Kristensen  
 DIF - Sport og politik - en gammel historie
 

Kapgængere fra Danmark
Atleter fra Odense Freja
Danske OL-deltagere i atletik
Personer fra Aalborg
M.E. Grøn

Marinus Emanuel Grøn (født 16. oktober 1799 i Holstebro, død 19. februar 1872) var en dansk handelsmand.

Hans forældre var kaptajn Jens Andreas Grøn og Else Marie f. Nordborg. I 1809 kom han med sin moder til København for at uddanne sig til Landkadetakademiet, men i hans 13. år måtte denne uddannelse opgives på grund af familiens fattige kår, og han blev da sat i kræmmerlære. 1825 etablerede han sig som kræmmer, og 1839 tog han grossererborgerskab. Forretningen, i hvilken han 1852 optog sin søn L.J.T. Grøn som associé, og som siden da er ført under firma M.E. Grøn & Søn, fik et meget betydeligt omfang. 1856 etableredes en filial i Manchester. I København etablerede Grøn byens første varehus i Holmens Kanal, tegnet af J.D. Herholdt og bygget 1862-63.

Grøn udfoldede en betydelig velgørenhed. Foruden forskellige legater oprettede han M.E. Grøns og Hustrus Friboliger for værdige trængende i København. Grøn, der, som ovenfor nævnt, var opvokset i trange kår, bevarede også i rigdommen en nøjsom og enkel levevis. 1825 ægtede han Caroline Louise Mikkelsen, datter af skibsejer, senere lærredshandler, H. Mikkelsen.

Kilder 
 E. Meyer, "Grøn, Marinus Emanuel", i: C.F. Bricka (red.), Dansk Biografisk Lexikon, København: Gyldendal 1887-1905.

Eksterne henvisninger 
 

Personer fra Holstebro
Danskere i 1800-tallet
Legatstiftere fra Danmark
Filantroper fra Danmark
M.E.
Grosserere fra Danmark
Personer i Dansk Biografisk Leksikon
Erik Simonsen (atlet)

Erik Gunnar Simonsen (5. august 1915 i Aalborg-1. december 2000) var en dansk atlet medlem af Aalborg FF. 

I 1952 repræsenterede Erik Simonsen Danmark ved OL i Helsingfors i maratonløbet med en 42. plads med tiden 2,46,41.4.

Danske mesterskaber 
  1946  10.000 meter  32,43,6    
  1945  10.000 meter  31,52,0 
  1942  10.000 meter  32,32,4   
  1939  10.000 meter  32,07,0  
  1937  5000 meter  15,39,9    
  1937  10.000 meter  33,03,0

Personlig rekord 
 Maraton: 2.46.42 (1952).

Ekstern henvisning 
 DAF i tal Erik Simonsen 
 Erik Simonsen Biography and Olympic Results – Sports-Reference.com 

Langdistanceløbere fra Danmark
Atleter fra Aalborg FF
Danske OL-deltagere i atletik
Personer fra Aalborg
L.J.T. Grøn

Ludvig Jens Tønnes Grøn (født 14. august 1827 i København, død 27. september 1910 smst) var en dansk handelsmand.

Han var eneste søn af grosserer M.E. Grøn. Efter at have uddannet sig dels i Hamborg og Manchester, dels i faderens forretning indtrådte han 1852 som associé i denne og deltog i dens betydelige udvidelse. Fra faderens død (1872) var han eneindehaver af firmaet til 1879, i hvilket år hans søn M.C. Grøn optoges som associé. 1882 etablerede han en filial i Dundee. De særlige vilkår, hvorunder den danske manufakturhandel på grund af toldforholdene arbejdede, havde ført flere af denne forretnings større repræsentanter, således også Grøn, ind på en betydelig fabrikvirksomhed. I 1871 købte hans firma Randbøldal Klædefabrik ved Vejle og i 1881 et dampvæveri i København.

Grøn var medlem af Grosserersocietetets komité (siden 1867) og var fra 1868-74 medlem af Sø- og Handelsretten. Han deltog i stiftelsen af forskellige aktieselskaber, bl.a. Kjøbenhavns Handelsbank 1873, og tog del i forberedelsen og ledelsen af industriudstillingerne i København 1872 og 1888 såvel som af den danske deltagelse i forskellige internationale udstillinger. Endvidere var han medlem af forskellige regeringskommissioner vedrørende handelsforhold og af det internationale forretningsudvalg for indførelsen af en ensartet garnnummerering.

Han var formand i komitéen til opførelse af Industriudstillingsbygningen 1872, bestyrelsesmedlem i foreningen Det røde Kors 1875 og hovedkasserer for denne forening indtil 1903, medlem af komitéerne til opførelse af De Brockske Handelsskoler og Den engelske Kirke, medlem af Handelsbankens bestyrelsesråd og legatstifter. Han var Kommandør af 1. grad af Dannebrog og Dannebrogsmand.

I diskussionerne om toldforhold har han til forskellige tider deltaget. Han var medstifter af Frihandelsforeningen (1862) og medlem af dens bestyrelse. I senere år er han optrådt i stærkt protektionistisk retning. I en i 1890 udgivet redegørelse forsvarede han sin stilling og hævdede navnlig, at hvor man ikke kunne nå til absolut frihandel, måtte man holde på en stærk og effektiv beskyttelse, i det en moderat beskyttelse kun var en halv og svag forholdsregel, der skadede handelen uden at gavne industrien. Grøn ægtede 1852 Ada Curtois, datter af Peregrine Curtis af Witliam House, Lincolnshire.

Kilder 
 E. Meyer, "Grøn, Ludvig Jens Tønnes", i: C.F. Bricka (red.), Dansk Biografisk Lexikon, København: Gyldendal 1887-1905.
 Kraks Blaa Bog 1910

Eksterne henvisninger 
 

Personer fra København
Danskere i 1800-tallet
Danskere i 1900-tallet
Legatstiftere fra Danmark
L.J.T.
Kommandører af 1. grad af Dannebrog
Personer i Kraks Blå Bog (afdøde)
Grosserere fra Danmark
Fabrikanter fra Danmark
Personer i Dansk Biografisk Leksikon
Medlemmer af Sø- og Handelsretten
M.C. Grøn

Marinus Oscar Curtois Grøn (født 19. oktober 1854 i København, død 13. marts 1939) var en dansk handelsmand.

M.C. Grøn var søn af grosserer L.J.T. Grøn, blev student fra Haderslev Læreres Skole 1872 og tog året efter filosofikum. Han gennemgik en treårig uddannelse til købmand og fabrikant i England og Frankrig og blev associé i firmaet M.E. Grøn & Søn 1879 og fik samme år grossererborgerskab. 

Han var medlem af bestyrelsen og kasserer for foreningen Det røde Kors og Ridder af Dannebrog.

Kilder 
 Kraks Blaa Bog 1910
 Kraks Blaa Bog 1929

Riddere af Dannebrog
Danskere i 1800-tallet
Danskere i 1900-tallet
Personer fra København
M.C.
Personer i Kraks Blå Bog (afdøde)
Grosserere fra Danmark
Andreas Aagesen

Andreas Aagesen er navnet på flere personer:

 Andreas Aagesen (generalauditør) (1781-1846) – dansk jurist og generalauditør
 Andreas Aagesen (professor) (1826-1879) – dansk jurist og professor
Harald Drewsen

Harald Drewsen (født 21. maj 1836 i København, død 3. september 1878 på Frederiksberg) var en dansk historicistisk arkitekt. Han var søn af konferensråd Adolph Drewsen og bror til Viggo Drewsen. 

Drewsen gennemgik Kunstakademiet, fik afgangsbevis 1866, blev senere bygningsinspektør for Frederiksberg by og Sogn og døde 1878. 1869 var han på studierejse i Italien og Grækenland understøttet af Akademiet. I 1874 ægtede han Ingeborg Lind (1841-1924), datter af justitsråd, kontorchef C.B.W. Lind og Louise, født Collin.

Blandt hans arbejder kan foruden restaureringen af Slagelse Kirke nævnes: den Hambroske Bade- og Vaskeanstalt i Pilestræde, kommuneskolen på Niels Ebbesens Vej, kapellet på Fasanvejens Kirkegård, stiftsforvalterboligen på Vallø, prof. Andreas Aagesens villa (Ryesgade 46) samt flere villaer i Rosenvænget. Drewsen yndede at anvende murstensmotiver, som han behandlede med megen smag og dygtighed.

Han er begravet på Garnisons Kirkegård.

Værker 
 Villa til A.L. Drewsen, A.L. Drewsens Vej 2, Rosenvænget, Østerbro, København (1862)
 Restaurering af Sankt Mikkels Kirke, Slagelse (1873-76)
 Villa, Rosenvængets Hovedvej 6, Rosenvænget, Østerbro (1875)
 Hambros Badeanstalt i Pilestræde ved Trinitatis Kirke, København (1876-77)
 Kommuneskole på Niels Ebbesens Vej 10, Frederiksberg (1876-77, ombygget)
 Søndre Kapel på Fasanvejens Kirkegård, Frederiksberg (1877-78)
 Professor Andreas Aagesens villa, (Ryesgade 46, København (nedrevet)
 Ny stiftsforvalterbolig, Vallø Slot
Tegninger:
 Bl.a. S. Pietro Martire i Verona (akvarel, 1869, Samlingen af Arkitekturtegninger, Danmarks Kunstbibliotek)

Kilder 
 
 Philip Weilbach, Nyt dansk Kunstnerlexikon.

Arkitekter fra Danmark
Historicistiske arkitekter
Embedsmænd fra Danmark
Danskere i 1800-tallet
Personer fra København
Personer fra Frederiksberg
Harald
Artikler fra 1. udgave af Dansk biografisk leksikon
Bjarne Vedel

Kaj Bjarne Vedel (født 1966) er tidligere en dansk atlet.

Bjarne Vedel startede karrieren i Ballerup AK og flyttede sidst i 1980'erne til Holland hvor han stillede op for KAV Holland i Haarlem. Han nåede sine bedste resultater i tikamp, hvor han med 7461 point, som han nåede i Wien 1989, stadig har det 9. bedste danske tikamps resultat gennem tiderne.

Bjarne Vedel er fætter til løberen Anders Vedel.

Danske mesterskaber
 1984 17-18 år 110 meter hæk 15,44
 1984 17-18 år Højdespring 2,05
 1984 19-22 år Tikamp 6710 p

Personlige rekorder 
100 meter: 11,3 1989
200 meter: 24,0 1987
400 meter: 51,89 1989
110 meter hæk: 14,92 1989
400 meter hæk: 59,9 1986
Længdespring: 7,08 1989
Højdespring: 2,10 1989
Trespring: 13,22 1986
Stangspring: 4,60 1989
Kuglestød: 14,35 1993
Diskoskast: 41,98 1986
Spydkast: 67,74 1989
Hammerkast: 43,82 1991
Vægtkast: 13,58 1990
Kastefemkamp: 3545p 1990
Tikamp: 7461p 1989
(Serie:11,75 (-0,6)-6,55 (-0,3)-13,47-2,10 -51,89/14,97 (+0,8)-38,60-4,60-63,70-4,43,88)

Ekstern henvisning 
 [ DAF i tal Bjarne Vedel]
 Ballerup AKs webside 

Atleter fra Ballerup AK
Mangekæmpere fra Danmark
Hækkeløbere fra Danmark
Højdespringere fra Danmark
M.E. Grøn & Søn

M.E. Grøn & Søn A/S var et dansk handelshus i København, omfattende manufaktur en gros og fabrikation. Det var grundlagt 27. april 1825 af grosserer M.E. Grøn. I 1924 blev det omdannet til aktieselskab og i 1945 delt i 2 aktieselskaber: "Indkøb & Fabrikation" og "Salgskontor".

Handelshuset omfattede import af tekstiler fra Manchester i England, men i 1871 købte hans firma Randbøldal Klædefabrik ved Vejle og i 1881 et dampvæveri i København og gik dermed ind på selv at producere. Grøn optog 1852 sin søn L.J.T. Grøn som associé, og 1872 overtog sidstnævnte firmaet ved faderens død.

L.J.T. Grøn udvidede firmaet betydeligt. I 1879 optog han sin søn, M.C. Grøn, som associé, og 1882 etablerede han en filial i Dundee. Han døde i 1910, hvorefter M.C. Grøn var enejer. Derefter overtog Mulli B. Grøn ledelsen i 1940.

I 1862-63 lod M.E. Grøn opføre et hovedsæde, der også var Københavns første varehus i Holmens Kanal 7. Den stadig stående og nu fredede bygning er tegnet af J.D. Herholdt og blev restaureret 1990-91 af Arkitektfirmaet Niels Brøns A/S. Senere flyttede firmaet til Solbjergvej 3 på Frederiksberg.

Indkøb & Fabrikation 
Direktion i 1950: Mulli B. Grøn og Paul Buchhorn. Bestyrelse i 1950: direktør C.A.G. Petersen, direktør Mulli B. Grøn, professor, dr.polit. Alfred Howard Grøn, direktør N.F. Torner, grevinde A. Reventlow, kammerherreinde Wanda Stjernswärd og forstfuldmægtig, grev Johan Otto Reventlow.

Salgskontor 
Direktion i 1950: Mulli B. Grøn og Paul Buchhorn. Bestyrelse i 1950: direktør C.A.G. Petersen, direktør Mulli B. Grøn, professor, dr.polit. A. Howard Grøn, direktør N.F. Torner, oberstinde Gerty Ege og frk. Eili Grøn.

Kilder 
 Danmarks ældste forretninger 1100-1911, Kraks Forlag 1950

Litteratur 
 Grøns Varepakhus, København: Landsforeningen for Bygnings- og Landskabskultur 1991. 

Grossistvirksomheder i Danmark
Danske virksomheder etableret i 1825
Tidligere virksomheder i København
Indre By (København)
Fredede bygninger, konstruktioner og anlæg i Københavns Kommune
Tekstilvirksomheder i Danmark
Slægten Grøn
Fredede industribygninger og tekniske anlæg i Danmark
Anders Vedel

Anders Vedel (født 9. maj 1965) er en tidligere dansk atlet.

Anders Vedel nåede som 16-årig en bronzemedalje på 800 meter ved Senior-DM 1981, og deltog samme år på denne distance i JEM (-19år). Han "forsvandt" derefter et par sæsoner og kom tilbage 1984, hvor han vandt JDM på 800 meter. Han kom dog aldrig tilbage til den niveau han havde 1981.

Anders Vedel er far til Benjamin Lobo Vedel, han har som sin far har sat flere danske ungdomsrekorder. Anders Vedel er fætter til tikæmperen Bjarne Vedel.

Internationale ungdomsmesterskaber 
1981  JEM  800 meter  25. plads  1,55,70

Danske mesterskaber  
 1981  800 meter  1,52,3  
Junior -20 år 
 1984  800 meter 1:53.40

Resultatudvikling 
13-årig
1500 meter: 4.23.5
14-årig 
400 meter: 52,5
800 meter: 1.58.8
15-årig
800 meter: 1.54.6
1500 meter: 3.59.3
16-årig
800 meter: 1.51.8
1000 meter: 2.22.8

Ekstern henvisning 
 DAF i tal Anders Vedel  

Mellemdistanceløbere fra Danmark
Atleter fra Aalborg FF
R. Timothy Hunt

Sir Richard Timothy (Tim) Hunt (født 19. februar 1943 i Neston, Cheshire ved Liverpool) er en britisk nobelprismodtager i fysiologi eller medicin i 2001. Han modtog prisen for sin forskning om "cellecykluskontrol" sammen med sin landsmand Paul M. Nurse og amerikaneren Leland H. Hartwell.

Eksterne henvisninger 
 Nobelprize.org, Nobelprisen i fysiologi eller medicin 2001
 Nobelprize.org, Tim Hunt – Selvbiografi

Nobelprismodtagere i medicin
Videnskabsfolk fra Storbritannien
Nobelprismodtagere fra Storbritannien
Briter i 1900-tallet
Briter i 2000-tallet
Leland H. Hartwell

Leland Harrison (Lee) Hartwell (født 30. oktober 1939 i Los Angeles, Californien) er en amerikansk biolog. Han modtog Nobelprisen i fysiologi eller medicin i 2001 sammen med R. Timothy Hunt og Paul M. Nurse for deres forskning i "kontrol af cellecyklus.

Eksterne henvisninger 
Nobelprize.org, Nobelprisen i fysiologi eller medicin 2001
Nobelprize.org, Leland H Hartwell – Selsbiografi

Biologer fra USA
Nobelprismodtagere i medicin
Nobelprismodtagere fra USA
Walter Rudolf Hess

Walter Rudolf Hess (født 17. marts 1881 i Frauenfeld, død 12. august 1973 i Muralto, Locarno) var en schweizisk fysiolog. I 1949 modtog han Nobelprisen i fysiologi eller medicin.

Eksterne henvisninger 
 Nobelprize.org, Nobelprisen i fysiologi eller medicin 1949
 Nobelprize.org, Walter Hess – biografi

Nobelprismodtagere i medicin
Fysiologer
Videnskabsfolk fra Schweiz
Nobelprismodtagere fra Schweiz
Mindesmærke

Et mindesmærke er en genstand, ofte en sten eller en skulptur, rejst til minde om en person eller en begivenhed, men kan også være andet som i Chicago hvor en bygning er sat som minde for giverens søn. Mindesmærker er en type "villede erindringssteder".

Eksempler på mindesmærker i Danmark er Frihedsstøtten, Mindeparken, Mindesmærker i Nordsjælland og Genforeningssten.

Eksterne henvisninger

 Kulturarvsstyrelsen: Nationale mindesmærker 

Monumenter
Michael Reiziger

Michael John Reiziger (født 3. maj 1973 i Amstelveen, Holland) er en tidligere hollandsk fodboldspiller og nuværende træner, der spillede som forsvarsspiller hos adskillige europæiske klubber, samt for Hollands landshold. Af hans klubber kan blandt andet nævnes AFC Ajax og PSV Eindhoven i hjemlandet, spanske FC Barcelona samt Middlesbrough i England.

Siden sommeren 2017 har han været cheftræner for Jong Ajax.

Landshold 
Reiziger spillede over en periode på elleve år, mellem 1994 og 2004, 72 kampe for Hollands landshold, hvori han scorede ét mål. Han var en del af den hollandske trup til EM i 1996, VM i 1998, EM i 2000 samt EM i 2004.

Eksterne henvisninger 
 Soccerbase.com spillerinfo 
 Footballdatabase.com spillerinfo
 National-Football-Teams.com spillerinfo

Fodboldspillere fra Holland
Fodboldtrænere fra Nederlandene
Fodboldspillere fra AFC Ajax
Fodboldspillere fra FC Volendam
Fodboldspillere fra FC Groningen
Fodboldspillere fra AC Milan
Fodboldspillere fra FC Barcelona
Fodboldspillere fra Middlesbrough F.C.
Fodboldspillere fra PSV Eindhoven
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Deltagere ved det europæiske mesterskab i fodbold 2004
Winston Bogarde

Winston Bogarde (født 22. oktober 1970 i Rotterdam, Holland) er en hollandsk tidligere fodboldspiller, der spillede som forsvarsspiller hos adskillige europæiske klubber, samt for Hollands landshold. Af hans klubber kan blandt andet nævnes AFC Ajax i hjemlandet, spanske FC Barcelona samt Chelsea i England.

Landshold 
Bogarde spillede mellem 1995 og 2000 20 kampe for Hollands landshold. Han var en del af den hollandske trup til EM i 1996 og VM i 1998.

Eksterne henvisninger 

 

Fodboldspillere fra Holland
Fodboldspillere fra Sparta Rotterdam
Fodboldspillere fra AFC Ajax
Fodboldspillere fra AC Milan
Fodboldspillere fra FC Barcelona
Fodboldspillere fra Chelsea F.C.
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Gaston Taument

Gaston Taument (født 1. oktober 1970 i Haag, Holland) er en tidligere hollandsk fodboldspiller, der spillede som kantspiller hos adskillige europæiske klubber, samt for Hollands landshold. Af hans klubber kan blandt andet nævnes Feyenoord i hjemlandet, portugisiske Benfica samt Rapid Wien i Østrig.

Landshold 
Taument spillede 1992 og 1996, 15 kampe for Hollands landshold, hvori han scorede to mål. Han var en del af den hollandske trup til VM i 1994 og EM i 1996.

Eksterne henvisninger 

 National-Football-Teams.com spillerinfo

Fodboldspillere fra Holland
Fodboldspillere fra Feyenoord Rotterdam
Fodboldspillere fra S.L. Benfica
Fodboldspillere fra RSC Anderlecht
Fodboldspillere fra Rapid Wien
Fodboldspillere fra OFI Kreta
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Justin Cronin

Justin Cronin (født 1962) er en amerikansk forfatter, der desuden er professor i engelsk på Rice University i Houston, Texas.
Han har skrevet 3 romaner som alle har fået gode modtagelser – men det er med romanen The Passage han virkelig har fået sit gennembrud. 
The Passage er første bind i en trilogi hvor andet og tredje bind er planlagt til at udkomme i 2012 og 2014.

Bibliografi 
 Mary and O'Neil (2002)
 The Summer Guest (2005)
 The Passage (2010)
 The Twelve (2012) 
 The City of Mirrors (2014)

Arbejds- og uddannelseforhold 
 College: Harvard University (1984)
 Grad School: University of Iowa (1989)
 Arbejdsgiver: Rice University (fra 2003)

Eksterne referencer 
The Passage hjemmeside 

Romanforfattere fra USA
Personer fra Boston
Børge Larsen (atlet)

Børge Ludvig Larsen (15. februar 1911 i København-7. juli 1979 i København) var en dansk atlet (løber). Han var medlem af IF Sparta og fra 1937 AC 37.

Børge Larsen deltog i OL 1936 i Berlin, hvor han blev slået ud i inledende heat på 1500 meter. Han blev dansk mester på distancen 1937.

Danske mesterskaber 
  1938 1500 meter 4,02,0
  1937 1500 meter 4,05,2
  1935 1500 meter 4,06,1
  1933 1500 meter 4,03,8

Personlige rekorder 
 1500 meter: 3,58,8 (1937).

Eksterne henvisninger 
 DAF i tal – Børge Larsen 
 Børge LarsenBiography and Olympic Results – Olympics at Sports-Reference.com 

Mellemdistanceløbere fra Danmark
Danske OL-deltagere i atletik
Atleter fra Sparta Atletik
Atleter fra AC 37
Personer fra København
Aksel Madsen

Aksel Christian Dalgaard Madsen (29. juli 1899 i Nykøbing Mors-15. december 1988 i Herlev) var en dansk atlet (løber).

Aksel Madsen, som var medlem af AIK Vejgård og AIK Aalborg, blev dansk mester på maraton 1930 og deltog i maratonløbet ved OL 1928 i Amsterdam hvor han ikke kom i mål.

Danske mesterskaber 
  1930 Maraton 2,55,45

Eksterne henvisninger 
 DAF i tal – Aksel Madsen 
 Aksel Madsen Biography and Olympic Results – Olympics at Sports-Reference.com 

Danske OL-deltagere i atletik
Atleter fra AIK Ålborg
Atleter fra AIK Vejgård
Personer fra Nykøbing Mors
Maratonløbere fra Danmark